Trots Tygerpoort! ŉ Skool waar kinders kan droomFoto verskaf deur Laerskool Tygerpoort Dit het alles begin met ŉ klein plaasskooltjie, ver buite die stad. Meer as ŉ 100 jaar later het hierdie plaasskooltjie groot geraak en is ons lankal nie meer ver buite die stad nie, maar wel ŉ uitnemende laerskool, steeds met ŉ plaasgevoel, in die ooste van Pretoria. Hier kom ons kinders nog kaalvoet skool toe, leef naby die natuur op ons pragtige terrein, maar vorm deel van alle geleenthede wat ŉ toonaangewende skool soos Laerskool Tygerpoort bied. Hier presteer leerders nie net op akademiese vlak nie, maar kry die geleentheid om aan verskillende sport- en kultuuraktiwiteite deel te neem. Die skool bestaan vandag uit nagenoeg 1 300 leerders en ŉ onderwyserskorps van 80. Ons staan onder die bekwame en passievolle leierskap van mnr. N.J. Coetzee en sy Skoolbestuurspan. Verder word ons bygestaan deur betrokke, ervare en bekwame ouers wat deel is van die beheerliggaam waarop personeel ook dien. Hierdie stewige grondslag waarop die skool gelê is, verseker positiewe en gelukkige Tygies. Hier verbeel, droom en glo elke Tygie aan ŉ blink toekoms. Foto verskaf deur Laerskool Tygerpoort By Tygieland glo ons in: Foto verskaf deur Laerskool Tygerpoort Leerders moet gelukkig wees en ons doel is om gebalanseerde kinders te ontwikkel. Ons skep geleenthede waar hul selfbeeld uitgebou kan word en waar hulle volgens hul belangstellings en talente kan ontwikkel – Annalize Bronkhorst (departementshoof grondslagfase graad 1-3) Elke opvoeder poog om die liefde en vreugde in elke vak voor op te stel. Ons handhaaf ŉ hoë standaard en spog met puik prestasies op skole- en provinsiale vlak. Hier neem ons deel aan distriks- en provinsiale olimpiades, lees, wiskunde en spel kompetisies. Elke kind is ŉ pragstuk wat soos klei deur die groot Meester gevorm is en deur ons gebrei word tot suksesvolle jong mans en dames wat ons met groot trots en ten volle toegerus hoërskool toe kan stuur. – Ria Lottering (departementshoof intersenfase graad 4-7) Koorfees (Foto verskaf deur Laerskool Tygerpoort) Elke groot prestasie begin met die voorneme om te probeer… só het Vincent van Gogh gesê en ons kan dit beaam, want ons gee allerlei kultuurgeleenthede aan al die leerders by Laerskool Tygerpoort. – Nidia Coetzee (kultuurhoof) Ek glo skoolsport word as ŉ noodsaaklike afdeling van die skoolaktiwiteite beskou en is ŉ geïntegreerde deel van die skool se opvoedkundige program. Hier kweek ons sportmanskap op en van die veld. – Erik le Roux (sporthoof) Soos Frederick Douglas gesê het: “Dit is makliker om sterk kinders te bou as om gebroke volwassenes heel te maak.” Laat ons aanhou bou aan elke kind. Trots Tygerpoort! – mnr. Nico Coetzee (skoolhoof) Besoek Laerskool Tygerpoort se webwerf Besoek die opedag op 23 Februarie 2019